
REFERAT

privind acordarea suplimentelor salariale în conformitate cu prevederile art.11 din Anexa nr.III a  Legii  nr.330/2009 privind salarizarea unitară a personalului plătit din fonduri publice
În conformitate cu  prevederile  art.11 din Anexei nr.III a  Legii nr.330/2009 privind salarizarea unitară a personalului plătit din fonduri publice, potrivit căruia: 
„ (1) La propunerea preşedintelui consiliului judeţean sau, după caz, a primarului, pentru funcţiile publice locale pot fi stabilite suplimente salariale, egale cu:

    a) până la diferenţa dintre salariul de bază prevăzut pentru funcţiile publice teritoriale şi salariul de bază prevăzut pentru funcţiile publice locale, în cazul funcţionarilor publici care îşi desfăşoară activitatea în cadrul aparatului de specialitate al primarilor municipiilor, oraşelor şi comunelor, precum şi instituţiilor şi serviciilor publice înfiinţate şi organizate prin hotărâri ale autorităţilor administraţiei publice locale respective;

    b) până la diferenţa dintre salariul de bază prevăzut pentru funcţiile publice de stat şi salariul de bază prevăzut pentru funcţiile publice locale, în cazul funcţionarilor publici care îşi desfăşoară activitatea în cadrul aparatelor de specialitate ale consiliilor judeţene, primarului general al municipiului Bucureşti şi ale primarilor sectoarelor municipiului Bucureşti, ale primarilor municipiilor reşedinţă de judeţ, precum şi în cadrul instituţiilor şi serviciilor publice înfiinţate şi organizate prin hotărâri ale autorităţilor administraţiei publice locale respective.

    (2) Suplimentele salariale prevăzute la alin. (1) nu sunt considerate drepturi câştigate şi se acordă în limita fondurilor disponibile în bugetul local.

    (3) Acordarea suplimentelor salariale stabilite potrivit alin. (1) se aprobă prin hotărâre a consiliului judeţean ori, după caz, hotărâre a consiliului local.

    (4) Suplimentele salariale stabilite potrivit alin. (1) pot fi acordate numai dacă veniturile proprii ale bugetului local respectiv, exclusiv cotele defalcate pentru echilibrarea bugetelor locale, în trimestrul/anul anterior de calcul sunt mai mari sau egale cu cheltuielile de personal alocate pentru autorităţile executive şi deliberative şi pentru aparatul de specialitate al primarului, respectiv al consiliului judeţean.”
Având în vedere faptul că veniturile proprii ale bugetului local al municipiului Timişoara , exclusiv cotele defalcate pentru echilibrarea bugetului local  în anul 2009  - în cuantum de 398.505.000 lei sunt mai mari decât  cheltuielile de personal alocate pentru aparatul de specialitate al primarului - în cuantum de 19.707.000 lei , rezultă că este îndeplinită condiţia prevăzută la art.11 alin.(4).
Propunem acordarea de suplimente salariale  funcţionarilor publici care îşi desfăşoară activitatea în cadrul aparatului de specialitate a primarului egale cu diferenţa dintre salariul de bază prevăzut pentru funcţiile publice de stat şi salariul de bază prevăzut pentru funcţiile publice locale, în limita fondurilor disponibile în bugetul local.

